title: Komisjoni rakendusmäärus (EL) nr 560/2013, 14. juuni 2013 , millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Traditional Grimsby Smoked Fish (KGT)]

text:
               19.6.2013

               ET

               Euroopa Liidu Teataja

               L 167/3

         KOMISJONI RAKENDUSMÄÄRUS (EL) nr 560/2013,
   14. juuni 2013,
   millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Traditional Grimsby Smoked Fish (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 53 lõiget 2,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Ühendkuningriigi taotluse, millega soovitakse saada heakskiit komisjoni määruse (EÜ) nr 986/2009 (2) alusel registreeritud kaitstud geograafilise tähise „Traditional Grimsby Smoked Fish” spetsifikaadi üksikasjade muudatusele.

               (2)

               Taotluses käsitletakse tootmismeetodi muudatust, et tooraine hankimine oleks paindlikum ja et nimetusega oleks lisaks tervele kalale hõlmatud ka kalafilee.

               (3)

               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EL) nr 1151/2012 artikli 53 lõike 2 kohaselt, võib komisjon selle heaks kiita ilma kõnealuse määruse artiklites 50 ja 52 kirjeldatud menetluskorda järgimata,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse I lisas esitatud kaitstud geograafilise tähise „Traditional Grimsby Smoked Fish” spetsifikaadi üksikasjade muudatus kiidetakse heaks.
   Artikkel 2
   Konsolideeritud koonddokument, millega on ette nähtud spetsifikaadi peamised üksikasjad, on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. juuni 2013

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 343, 14.12.2012, lk 1.

      (2)  ELT L 277, 22.10.2009, lk 17.

      I LISA
      Kaitstud geograafilise tähise „Traditional Grimsby Smoked Fish” spetsifikaadi järgmine muudatus on heaks kiidetud.
      Üldjuhul hangitakse tervet värsket kala ja fileed Islandilt, Fääri saartelt ja Norrast, kuid seda võib hankida ka muudest piirkondadest.

      II LISA

         KOONDDOKUMENT

      Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (1)

         „TRADITIONAL GRIMSBY SMOKED FISH”

      EÜ nr: UK-PGI-0105-01022-23.7.2012

         KGT ( X ) KPN ( )

      1.   Nimetus

      „Traditional Grimsby Smoked Fish”
      2.   Liikmesriik või kolmas riik

      Ühendkuningriik
      3.   Põllumajandustoote või toidu kirjeldus

      3.1.   Toote liik

                  Klass 1.7.

                  Värske kala, molluskid ja koorikloomad ning neist valmistatud tooted

            3.2.   Toote kirjeldus, mida punktis 1 esitatud nimetus tähistab

      Toode „Traditional Grimsby Smoked Fish” on 200–700 grammi kaaluv tursa- või kilttursafilee, mida on külmsuitsutatud kindlaksmääratud geograafilises piirkonnas traditsioonilise meetodi kohaselt. Filee on kreemika kuni beeži värvuse, kuiva struktuuri ja kergelt soolase suitsumaitsega. Toodet tarnitakse paljudele erinevatele müügipunktidele spetsiaalsetes pappkastides (mille kaal ei tohi olla suurem kui 5 kg) või eraldi vaakumpakendites.
      3.3.   Tooraine (üksnes töödeldud toodete puhul)

      Terve tursk või kilttursk või nende fileed, kaaluga 200–700 g.
      3.4.   Sööt (üksnes loomse päritoluga toodete puhul)

      Ei kohaldata.
      3.5.   Tootmise erietapid, mis peavad toimuma määratletud geograafilises piirkonnas

      Kalafilee soolveega immutamine ja suitsutamine.
      3.6.   Erieeskirjad viilutamise, riivimise, pakendamise jm kohta

      Suitsutatud kala pakendatakse spetsiaalsetesse üksteise küljes kinni olevatesse madalatesse pappkastidesse või eraldi vaakumpakenditesse, et säilitada värskus.
      3.7.   Erieeskirjad märgistamise kohta

      Ei kohaldata.
      4.   Geograafilise piirkonna täpne määratlus

      Halduspiiridega piiratud Grimsby linn Kirde-Lincolnshire’is.
      5.   Seos geograafilise piirkonnaga

      5.1.   Geograafilise piirkonna eripära

      Traditsioonilise Grimsby suitsukala omadused on kõnealuse geograafilise piirkonnaga seotud nii traditsioonide, maine, suitsutamisprotsessi kui ka kalasuitsutajate oskuste kaudu. Neid oskusi on edasi antud põlvest põlve.
      Grimsby sadam, mis asub Humberi jõesuuet Põhjamerest eraldaval neemel, on Inglismaal ainus omataoline. Oma asukoha tõttu on sadam avatud mere ja jõesuudme poolt puhuvatele kuivadele ning jahedatele tuultele, mis aitavad kaasa kalasuitsutamise traditsiooni säilitamisele, hoides keskmise maksimumtemperatuuri suvel alla 20 °C, mis on sisemaaga võrreldes oluliselt jahedam.
      Grimsby linn on kalatöötlemise poolest kuulus kogu Ühendkuningriigis. Nii sadamas kui ka linnas tuntakse uhkust selle üle, et Grimsby arvukad kalakaupmehed on suutnud juba üle saja aasta varustada enamiku kalaliikidega kogu Ühendkuningriiki ja viimasel ajal teisigi Euroopa riike. Traditsiooniline Grimsby suitsukala on üks olulisemaid tooteid, mida sadamaga seostatakse.
      Grimsby kalasuitsutamise traditsiooni ja sellega seotud protsesside olemasolu on võimalik tõendada alates 19. sajandi lõpust. Grimsby on olnud Ühendkuningriigis kalasuitsutamise poolest kuulus alates 1850. aastast, kui raudteetransport tegi esmakordselt võimalikuks suitsukala kiire transportimise kõigepealt Londonisse ja seejärel üle kogu riigi. Loomulikult ei olnud sel ajal veel külmutusseadmeid ega jää valmistamise võimalust, mida värskete ja kiirestiriknevate kalatoodete säilitamiseks tänapäeval laialdaselt kasutatakse. Kiirestiriknevate toodete kõlblikkusaja pikendamiseks tuli valida soolamise, kuivatamise, suitsutamise või mõne kõigi nimetatud töötlemisviiside kombinatsiooni vahel. Traditsiooniline Grimsby suitsukala on praegugi nõutud kaup, hoolimata sellest, et ülejäänud riigis eelistatakse mehaanilisi ahjusid.
      Grimsby oli enamiku 20. sajandi esimesest poolest maailma suurim kalasadam. Grimsbyl on kindel koht teiste kuulsate kalasadamate, näiteks Vigo, Esbjergi, Boulogne Sur Meri ja Bremerhaveni (Grimsby sõpruslinn) hulgas. Grimsby on praegugi Ühendkuningriigi suurim kalatootmiskeskus: Grimsby kalakaupmeeste ühingusse (Grimsby Fish Merchants Association) kuulub 106 äriühingut. Sadama eeliseks on läbi aegade olnud erinevate ostu- ning müügivõimaluste rohkus ja seetõttu mängivad Grimsby kalaturud värske kala müüjatena olulist rolli nii Ühendkuningriigis kui ka Euroopas.
      5.2.   Toote eripära

      Toode „Traditional Grimsby Smoked Fish” on 200–700 grammi kaaluv tursa- või kilttursafilee. Toode on kreemika kuni beeži värvuse, kuiva struktuuri ja kergelt soolase suitsumaitsega. Kalafileed suitsutatakse vastavalt traditsioonilistele meetoditele ja oskusteabele, mida on põlvest põlve edasi antud. Tootmisetapid hõlmavad järgmist:

                  terve kala käsitsi fileerimine;

                  kalafileede soolveega immutamine;

                  metallvarrastest raamidel asuvate kalade paigutamine suitsuahju korstnatesse külmsuitsutamiseks sobivale kõrgusele;

                  suitsuahju põhja katmine saepurukihiga, mis hakkab pärast süütamist hõõgudes suitsema; suitsutusrežiimi jälgimine; see sõltub kalade suurusest ja olulisel määral ka ümbritsevast temperatuurist ning niiskusest.

                  Kogenud kalasuitsutajad jälgivad pidevalt suitsutamisprotsessi, et tagada ühtlane suitsutamiskvaliteet, kalu vajaduse korral ümber paigutades ja ahjust välja võttes.

            5.3.   Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel

      Grimsby asukoht idarannikul on soodne ka selle poolest, et niisket vihma kaasa toovad edelatuuled puhuvad siin harvemini kui Ühendkuningriigi enamikus piirkondades. Grimsbys valitseb mereline kliima, seega on ilmastiku hooajalised kõikumised väikesed, päevade lõikes võib ilm aga muutlik olla.
      Kvaliteetse suitsukala traditsiooniliseks valmistamiseks vajalikke kogemusi ja oskusi saab õppida ainult pika aja vältel ning sageli antakse teadmisi edasi põlvest põlve. Traditsiooniline suitsutamismeetod erineb kalade töötlemisest mehaanilistes ahjudes, mis kujutavad endast elektriga köetavaid suletud koldeid, mida reguleeritakse vaid näidiku liigutamise abil. Eespool kirjeldatud jätkusuutlikud traditsioonid ja Grimsby soodne asukoht jahutatud kala jaotusvõrgu keskpunktis võimaldab tagada värskelt suitsutatud kala igapäevase tarnimise üle kogu riigi.
      Grimsby eeliseks on see, et siin on võimalik hankida kalu nii laialdasest piirkonnast, et üldjuhul leiab kogemustega ostja suitsutamiseks sobivaid kalu aastaringselt. Kvaliteetse suitsukala tootmiseks peab kalasuitsutaja arvesse võtma nii kalade, aastaaegade kui ka ilmaga seotud erinevaid tegureid. Grimsby traditsioonilise suitsukala valmistajate põlvkondade poolt kogutud oskused võimaldavad anda ühtlaselt kõrge kvaliteediga toodangut.
      Suitsukala „Traditional Grimsby Smoked Fish” hinnatakse kõrgelt kogu toiduainetööstuses, nt Waitrose’i kalahankija on öelnud, et „Tänapäevaste ahjudega ei saavutata sellist maitsesügavust. Traditsiooniliselt valmistatud kala söömine on hoopis midagi muud. See õige toode on võrratu. Konkurentsitult parim. Suitsune. Rikkalik. Täiuslik.” Samuti hindavad traditsioonilisi kalasuitsutusmeetodeid kõrgelt kokad. Rick Stein on öelnud: „Külastasin Grimsbyt ja mind hämmastasid traditsioonilise kalasuitsutamisega seotud oskused. Sellel ei ole midagi ühist arvuti teel juhitavates ahjudes asetleidva kuivatamisega.”
      Peakokk Mitch Tonks usub samuti, et traditsiooniline suitsutusmeetod annab kalale erilise maitse ja toob esile selle organoleptilised omadused: „Nad laagerdavad kala traditsioonilisel viisil ja suitsutavad seda vanades suitsuahjudes, millel on taevalik lõhn. Ma olen kindel, et see aitab maitse kujundamisele kaasa. Nad kasutavad üksnes suuri kiltturskasid ja tulemuseks on suurepärane tasakaal suitsuse ja magusa maitse vahel.”
      Nimetatud suitsukala serveeritakse paljudes riigi parimates restoranides, sealhulgas J Sheekey, Scott’s ja isegi Delia Smithi Norwich City jalgpalliklubi restoran. Toodet tarnitakse regulaarselt ka kuningakotta. Legendi kohaselt sõi kuninganna seda hommikusöögiks pärast oma pulmi 1947. aastal prints Philipiga.

         Viide spetsifikaadi avaldamisele

      (Määruse (EÜ) nr 510/2006 artikli 5 lõige 7)
      http://archive.defra.gov.uk/foodfarm/food/industry/regional/foodname/products/documents/grimsby-fish-spec-120619.pdf

         (1)  ELT L 93, 31.3.2006, lk 12. Asendatud Euroopa Parlamendi ja nõukogu 21. novembri 2012. aasta määrusega (EL) nr 1151/2012 põllumajandustoodete ja toidu kvaliteedikavade kohta.


title: Komisjoni rakendusmäärus (EL) 2017/922, 17. mai 2017, millega registreeritakse kaitstud päritolunimetuste ja kaitstud geograafiliste tähiste registris nimetus [Traditional Welsh Perry (KGT)]

text:
               31.5.2017

               ET

               Euroopa Liidu Teataja

               L 140/3

         KOMISJONI RAKENDUSMÄÄRUS (EL) 2017/922,
   17. mai 2017,
   millega registreeritakse kaitstud päritolunimetuste ja kaitstud geograafiliste tähiste registris nimetus [Traditional Welsh Perry (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas
                   (2) Ühendkuningriigi taotlus registreerida nimetus „Traditional Welsh Perry“.

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Traditional Welsh Perry“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Traditional Welsh Perry“ (KGT) on registreeritud.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.8 „aluslepingu I lisas loetletud muud tooted (vürtsid jne)“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. mai 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 29, 28.1.2017, lk 32.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2016/234, 9. veebruar 2016, millega registreeritakse kaitstud päritolunimetuste ja kaitstud geograafiliste tähiste registris nimetus [Salam de Sibiu (KGT)]

text:
               19.2.2016

               ET

               Euroopa Liidu Teataja

               L 44/6

         KOMISJONI RAKENDUSMÄÄRUS (EL) 2016/234,
   9. veebruar 2016,
   millega registreeritakse kaitstud päritolunimetuste ja kaitstud geograafiliste tähiste registris nimetus [Salam de Sibiu (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Rumeenia taotlus registreerida nimetus „Salam de Sibiu” (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Salam de Sibiu” registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Salam de Sibiu” (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2 „lihatooted (kuumtöödeldud, soolatud, suitsutatud jne)” kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. veebruar 2016

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 329, 6.10.2015, lk 20.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) nr 903/2014, 19. august 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               20.8.2014

               ET

               Euroopa Liidu Teataja

               L 245/3

         KOMISJONI RAKENDUSMÄÄRUS (EL) nr 903/2014,
   19. august 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. august 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  102,8

                  ZZ

                  102,8

                  0805 50 10

                  AR

                  151,4

                  TR

                  82,0

                  UY

                  157,6

                  ZA

                  133,7

                  ZZ

                  131,2

                  0806 10 10

                  BR

                  182,9

                  EG

                  207,9

                  MA

                  170,3

                  TR

                  147,0

                  ZZ

                  177,0

                  0808 10 80

                  AR

                  124,0

                  BR

                  84,2

                  CL

                  102,1

                  CN

                  120,3

                  NZ

                  135,2

                  PE

                  21,0

                  US

                  131,1

                  ZA

                  116,4

                  ZZ

                  104,3

                  0808 30 90

                  AR

                  35,0

                  CL

                  65,8

                  TR

                  132,8

                  ZA

                  90,0

                  ZZ

                  80,9

                  0809 30

                  MK

                  67,1

                  TR

                  126,2

                  ZZ

                  96,7

                  0809 40 05

                  BA

                  41,0

                  ZA

                  207,0

                  ZZ

                  124,0

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 102/2014, 4. veebruar 2014 , millega muudetakse nõukogu määrust (EÜ) nr 872/2004, mis käsitleb täiendavaid piiranguid Libeeria suhtes

text:
               5.2.2014

               ET

               Euroopa Liidu Teataja

               L 34/4

      KOMISJONI RAKENDUSMÄÄRUS (EL) nr 102/2014,
   4. veebruar 2014,
   millega muudetakse nõukogu määrust (EÜ) nr 872/2004, mis käsitleb täiendavaid piiranguid Libeeria suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 29. aprilli 2004. aasta määrust (EÜ) nr 872/2004, mis käsitleb täiendavaid piiranguid Libeeria suhtes, (1) eriti selle artikli 11 punkti a,
   ning arvestades järgmist:

               (1)

               Määruse (EÜ) nr 872/2004 I lisas on esitatud nende füüsiliste ja juriidiliste isikute, rühmituste ja üksuste nimekiri, kelle rahalised vahendid ja majandusressursid külmutatakse nimetatud määruse alusel.

               (2)

               23. detsembril 2013 otsustas ÜRO Julgeolekunõukogu sanktsioonide komitee, mis on loodud Libeeriat käsitleva 2003. aasta resolutsiooni nr 1521 alusel, kustutada ühe isiku nende isikute, rühmituste ja üksuste loetelust, kelle suhtes tuleks kohaldada rahaliste vahendite ja majandusressursside külmutamist.

               (3)

               Seepärast tuleks I lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 872/2004 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja aluslepingute kohaselt liikmesriikides vahetult kohaldatav.
      Brüssel, 4. veebruar 2014

            Komisjoni nimel presidendi eest

            välispoliitika vahendite talituse direktor

      (1)  ELT L 162, 30.4.2004, lk 32.

      LISA
      Määruse (EÜ) nr 872/2004 I lisa muudetakse järgmiselt:
      Järgmine kirje jäetakse välja:

         „Benoni Urey. Sünniaeg: 22.6.1957. Passid: a) Libeeria diplomaatiline pass: D-00148399, b) merendusasjade voliniku pass: D/002356. Muu teave: Liibüa endine merendusasjade volinik.”